གཉིས་པ་རྒྱས་པར་བཤད་པ་ལ། སོ་སོའི་ངོ་བོ། ཡན་ལག་གི་སྒྲ་དོན། མ་བསྲུངས་
པའི་ཉེས་དམིགས། བསྲུངས་བའི་དུས་དང་བཞི། དང་པོ་ལ་དགུ་ཡོད་པའི་དང་པོ་ནི། དམ་
ཚིག་དང་ནི་མི་ལྡན་པའི། །རིག་མ་བསྟེན་པར་དགའ་བ་དང་། །ཞེས་པ་སྟེ། དམ་ཚིག་དང་སྡོམ་
པ་དང་མི་ལྡན་པའི་རིག་མ་ཡིད་ཀྱི་ཡུལ་དུ་བརྟེན་ན་ཡན་ལག་གི་ལྟུང་བར་འགྱུར་རོ། །དངོས་སུ་
བསྟེན་ན་རྩ་ལྟུང་དུ་འགྱུར་རོ། །གཉིས་པ་ནི། ཚོགས་ཀྱི་འཁོར་ལོ་རྩོད་པ་དང་། །ཞེས་པ་སྟེ།
ཚོགས་འཁོར་གྱི་གནས་སྐབས་སུ་ཁོང་ཁྲོ་བའི་བསམ་པ་མེད་པར་ཕན་ཚུན་ཁ་ཤགས་འགྱེད་ན་
ཡན་ལག་གི་ལྟུང་བར་འགྱུར་རོ། །གསུམ་པ་ནི། གསང་བའི་ཆོས་ནི་སྟོན་པ་དང་། །ཞེས་པ་སྟེ།
ཚོགས་འཁོར་གྱི་གནས་སྐབས་སུ་བསྒྲག་པར་བྱ་བ་ཆང་ལ་མ་ད་ན་དང༌། ཤ་ལ་བ་ལ་ཞེས་པ་ལ་
སོགས་པ་རྣམས། ཚོགས་འཁོར་མིན་པའི་གནས་སྐབས་སུ་དབང་བསྐུར་ཐོབ་པ་ལ་ཡང་འདི་དང་
འདི་ཞེས་བྱ་བ་མིང་གིས་བརྗོད་ན་ཡན་ལག་གི་ལྟུང་བ་འབྱུང་ངོ་། །བཞི་པ་ནི། སེམས་ཅན་དད་
དང་ལྡན་པ་ལ། །དམ་ཆོས་གཞན་དུ་སྟོན་པ་དང་། །ཞེས་པ་སྟེ། བླ་མེད་ཀྱི་དབང་བསྐུར་ཐོབ་
ཅིང་རྫོགས་རིམ་གྱི་སྣོད་དུ་རུང་བའི་གང་ཟག་རྫོགས་རིམ་ལ་དད་པར་ཤེས་བཞིན་དུ་རྫོགས་རིམ་
489

ལྔ་རིག་དབེ་ཚོ་
དབེ་ཚོགས་ལས།
ཀུན་མཁྱེན་གོ་རམས་པ་བསོད་ནམས་སེང་གེའི་གསུང་འབུམ།
ལས་གཞན་དུ་བསྐྱེད་རིམ་བསྟན་ཏེ། ཁོ་བོ་འདོད་པའི་ཆོས་ནི་འདི་མིན་ནོ་སྙམ་དུ་སེམས་ཤིང་
མ་དད་པ་ཡན་ལག་གི་ལྟུང་བར་འགྱུར་རོ། །ལྔ་པ་ནི། ཉན་ཐོས་དག་ཏུ་རློམ་བྱེད་པའི། །ནང་
དུ་ཞག་བདུན་གནས་པ་དང༌། །ཞེས་པ་སྟེ། ཉན་ཐོས་ཀྱི་ལྟ་སྤྱོད་ལ་མཆོག་ཏུ་འཛིན་ཞིང༌།
ཐེག་ཆེན་ལ་མ་དད་པའི་གང་ཟག་གི་ནང་དུ་ཞག་བདུན་གནས་ཏེ། རང་གི་གཏོར་མ་ལ་སོགས་
པའི་ཆག་མེད་རྣམས་ཆག་ན་ཡན་ལག་གི་ལྟུང་བར་འགྱུར་ཞིང༌། གལ་ཏེ་གཏོར་མ་ལ་སོགས་
གསང་བའི་རྫས་བསྟན་ན་རྩ་ལྟུང་དུ་འགྱུར་བའི་གོ་སྐབས་ཀྱང་སྲིད་དོ། །དྲུག་པ་ནི། སྦྱོར་བ་
ངེས་པར་མ་བྱས་པར། །སྐལ་མིན་གསང་བ་སྟོན་པ་དང་། །ཞེས་པ་སྟེ། བླ་མེད་ཀྱི་བུམ་པའི་
དབང་བསྐུར་རྫོགས་པར་ཐོབ་ཀྱང་དབང་གོང་མ་གསུམ་རྫོགས་པར་མ་ཐོབ་པའི་གང་ཟག་ལ་
རྫོགས་རིམ་བསྟན་ན་ཡན་ལག་གི་ལྟུང་བའོ། །བདུན་པ་ནི། གང་ཞིག་ཕྱག་རྒྱ་མི་མཁས་ལ།
ལུས་ཀྱི་ཕྱག་རྒྱ་སྟོན་པ་དང་། །ཞེས་པ་སྟེ། དབང་ཐོབ་པའི་གང་ཟག་འགའ་ཞིག །ཕྱག་རྒྱའི་
དེ་ཁོ་ན་ཉིད་མི་ཤེས་པ་ལ། རང་གི་དམ་ཚིག་གི་ཕྱག་རྒྱ་སེམས་མ་རྡོ་རྗེ་མ་ལ་སོགས་པའི་ཕྱག་རྒྱ་
བསྟན་ན་ཡན་ལག་གི་ལྟུང་བའོ། །བརྒྱད་པ་ནི། བསྙེན་སོགས་དག་པར་མ་བྱས་པར། །དཀྱིལ་
འཁོར་ལས་ལ་འཇུག་པ་དང་། །ཞེས་པ་སྟེ། གྲངས་ཀྱི་བསྙེན་པ་བཞི་འབུམ་དང་། དེའི་བཅུ་
ཆའི་སྦྱིན་སྲེག་སོགས་མ་བྱས་པར་དབང་བསྐུར་བ་དང༌། ཚོགས་འཁོར་དང༌། སྦྱིན་སྲེག་དང༌།
རྡུལ་ཚོན་གྱི་དཀྱིལ་འཁོར་ལ་སོགས་པའི་དཀྱིལ་འཁོར་གྱི་ལས་ལ་འཇུག་ན་ཡན་ལག་གི་ལྟུང་
བའོ། །དགུ་པ་ནི། སྡོམ་པ་གཉིས་ཀྱི་བཅས་པ་ལས། །དགོས་པ་མེད་པར་འདའ་བ་དང་། །
ཞེས་པ་སྟེ། སྡོམ་པ་འོག་མ་གཉིས་ཀྱི་བཅས་པ་ལས། དགོས་པ་མེད་པར་འདའ་བ་སྟེ་ཁྱད་
གསོད་མེད་པར་འདས་ན་ཡན་ལག་གི་ལྟུང་བར་འགྱུར་རོ། །ཡན་ལག་གི་ལྟུང་བ་བརྒྱད་དུ་འདྲེན་
པའི་ཚེ། གསུམ་པ་དང་བདུན་པ་གཅིག་ཏུ་འདྲེན་པ་ཡིན་ཏེ། གསུམ་པས་གསང་བའི་ཆོས་དང༌།
བདུན་པས་གསང་བའི་སྤྱོད་པ་བསྟན་པས་དེ་གཉིས་ཀྱི་གསང་བའི་ཡན་ལག་ཏུ་འགྱུར་བའི་ཕྱིར་
རོ། །གཉིས་པ་ཡན་ལག་གི་སྒྲ་དོན་ནི། ཁ་ན་མ་ཐོ་བཅས་གྱུར་ཏེ། །སྔགས་པ་དེ་ཡི་དམ་ཚིག་
ཟད། །ཅེས་པ་སྟེ། ཡན་ལག་གི་ལྟུང་བ་བྱུང་ན། ཁ་ན་མ་ཐོ་བ་སྦོམ་པོ་དང་བཅས་པར་འགྱུར་
ཞིང་། སྔགས་པ་དེའི་དམ་ཚིག་རྣམས་རིམ་གྱིས་ཟད་པར་འགྱུར་བས་ན་ཡན་ལག་གི་
་ལག་གི་ལྟུང་བ་ཞེས་
490

དམ་ཚིག་རྣམ་བཤད་ཟབ་དོན་སྙིང་པོ་བསྡུས་པ།
བྱ་བའོ། །གསུམ་པ་མ་བསྲུང་བའི་ཉེས་དམིགས་ནི། ཟད་པས་འགྲུབ་པར་མི་འགྱུར་ཞིང་། །
བདུད་དང་སྡུག་བསྔལ་ཤིན་ཏུ་འཕེལ། །ཞེས་པ་སྟེ། དམ་ཚིག་ཟད་པས་དངོས་གྲུབ་མྱུར་དུ་
འགྲུབ་པར་མི་འགྱུར་ཞིང༌། སྔར་བཤད་པའི་བདུད་བཞིའི་ཆ་མཐུན་གྱིས་རིམ་བཞིན་བཟུང་ནས།
བདུད་དང་སྡུག་བསྔལ་ཤིན་ཏུ་འཕེལ་བ་ཡིན་ནོ། །བཞི་པ་བསྲུངས་བའི་དུས་ནི། ཉིན་དང་
མཚན་མོ་ལན་གསུམ་དུ། །ཉིན་རེ་བཞིན་དུ་བཟླ་བར་བྱ། །ཞེས་བྱ་བ་སྟེ། ཉིན་དང་མཚན་མོར་
ལན་གསུམ་གསུམ་འདོན་ཞིང༌། ལྟུང་བ་བྱུང་མ་བྱུང་ལེགས་པར་བརྟགས་ནས། མ་བྱུང་ན་
དགའ་བ་བསྒོམ་ཞིང༌། གལ་ཏེ་བྱུང་ན་རང་རང་གི་ཕྱིར་བཅོས་བྱེད་པ་སྐབས་ཐོབ་ཀྱིས་ཤེས་པར་
བྱའོ།། །།
དེ་ལྟར་རྩ་ལྟུང་འཁྲུལ་སྤོང་མདོར་བསྡུས་པ་འདི་ནི། སློབ་མ་སྐལ་ལྡན་འགའ་ཞིག་གིས་
དུས་ཡང་དང་ཡང་དུ་བསྐུལ་བའི་ངོར། ཨེ་ཝཾ་ཆོས་ལྡན་གྱི་དགོན་པར་ཤཱཀྱའི་དགེ་སློང་བསོད་
ནམས་སེང་གེས་ལེགས་པར་སྦྱར་བའོ། །འདིས་འགྲོ་བ་དཔག་ཏུ་མེད་པ་ལ་ཕན་ཐོག་པར་གྱུར་
ཅིག། །།
རྒྱལ་བ་ཀུན་གྱི་གསང་ཆེན་མཛོད། །བླ་མེད་རྡོ་རྗེ་ཐེག་པ་ཡི། །བསྟན་པ་རྙེད་དང་བཀུར་
བསྟི་དང༌། །བཅས་ཏེ་ཡུན་རིང་གནས་གྱུར་ཅིག། །།དགེའོ། །དགེའོ། །དགེའོ།།